DOI: 10.17903/fk2/okrsq9
title: Συναισθητική Συσχέτιση της Τεχνητής Νοημοσύνης με τις Ψηφιακές Τέχνες και το Κοινό τους (AI TRACE): Δεδομένα ερωτηματολογίου και καταγραφής κίνησης συλλεγμένα από επισκέπτες/τριες έκθεσης ψηφιακών τεχνών

description: Τα δεδομένα που περιλαμβάνονται σε αυτό το έργο δεδομένων συλλέχθηκαν στο πλαίσιο του ερευνητικού έργου «AI TRACE – Συναισθητική συσχέτιση της Τεχνητής Νοημοσύνης με τις Ψηφιακές Τέχνες και το Κοινό τους». Το ερευνητικό έργο χρηματοδοτήθηκε από το Ελληνικό Ίδρυμα Έρευνας και Καινοτομίας (ΕΛ.ΙΔ.Ε.Κ.) στο πλαίσιο της 2ης Προκήρυξης Ερευνητικών έργων ΕΛ.ΙΔ.Ε.Κ. για την ενίσχυση Μεταδιδακτορικών Ερευνητών/τριών (Αρ. έργου: 782). Στόχος του AI TRACE ήταν η δημιουργία ενός εργαλείου συμπεριφορικής ανάλυσης και οπτικοποίησης των αποτελεσμάτων, με τα χαρακτηριστικά μεταγλώσσας, για την καταγραφή, την ανάλυση και την παρουσίαση συλλεγμένων δεδομένων από μουσειακούς επισκέπτες με τη μορφή ενός προσωποποιημένου τρισδιάστατου ψηφιακού αντικειμένου. Το πρωτότυπο της εφαρμογής συμμορφώνεται με τους ευρωπαϊκούς κανόνες ηθικής και δεοντολογίας της έρευνας από τον σχεδιασμό μέχρι την εφαρμογή του. Η πλατφόρμα AI TRACE χρησιμοποιεί συστήματα υποσυνόλων Τεχνητής Νοημοσύνης. Τα δεδομένα του παρόντος συνόλου δεδομένων συλλέχθηκαν στο πλαίσιο της Προπαρασκευαστικής Δράσης συλλογής δεδομένων του ερευνητικού έργου, η οποία πραγματοποιήθηκε τον Οκτώβριο 2021 κατά τη διάρκεια του 17ου Φεστιβάλ Ψηφιακών Τεχνών της Αθήνας (ADAF). Η ερευνητική δράση φιλοξενήθηκε σε έναν ειδικά σχεδιασμένο εκθεσιακό χώρο στις εγκαταστάσεις του νέου Μουσείου Νεότερου Ελληνικού Πολιτισμού (ΜΝΕΠ). Σκοπός της δράσης ήταν η συλλογή δεδομένων για τον έλεγχο της μεθοδολογίας και την τροφοδότηση του υποσυστήματος Τεχνητής Νοημοσύνης. Τα αρχεία δεδομένων που προκύπτουν από την ερευνητική δράση και παρέχονται είναι: Τα δεδομένα που συλλέχθηκαν μέσω ενός ηλεκτρονικού και ανώνυμου ερωτηματολογίου, το οποίο συμπληρώθηκε από 231 συμμετέχοντες/ουσες στην έρευνα. Το ερωτηματολόγιο εξερευνά τα κίνητρα επίσκεψης και τις προτιμήσεις των επισκεπτών/επισκεπτριών μιας έκθεσης ψηφιακών τεχνών, τη σχέση τους με τις ψηφιακές τέχνες, τη διάθεση και τη στάση τους πριν την επίσκεψη, καθώς και ορισμένα δημογραφικά χαρακτηριστικά. Για τους σκοπούς της έρευνας προσεγγίστηκαν επισκέπτες/τριες του Φεστιβάλ Ψηφιακών Τεχνών της Αθήνας που συμμετείχαν εθελοντικά στην έρευνα. Το σύνολο δεδομένων μπορεί να χρησιμοποιηθεί για την ανάλυση διαφόρων χαρακτηριστικών μουσειακών επισκεπτών/τριών, όπως τα κίνητρα επίσκεψης, τα ενδιαφέροντα και η σχέση τους με την τέχνη, σε σχέση με τα προσωπικά τους χαρακτηριστικά (φύλο, ηλικία, ιδιότητα). Τα δεδομένα καταγραφής κίνησης, ειδικότερα τον χρόνο που κάθε επισκέπτης/τρια αφιέρωσε κάθε έκθεμα και τη σειρά με την οποία είδε τα εκθέματα, τα οποία εξήχθησαν από βιντεοσκοπήσεις στον χώρο της έκθεσης. Για τους σκοπούς της έρευνας προσεγγίστηκαν επισκέπτες/τριες του Φεστιβάλ Ψηφιακών Τεχνών της Αθήνας που συμμετείχαν εθελοντικά στην έρευνα (Ν=273), από τους οποίους ζητήθηκε, αρχικά, να υπογράψουν ένα έντυπο ενημερωμένης συγκατάθεσης. Ο εκθεσιακός χώρος βιντεοσκοπούταν με τη χρήση ενός ειδικά σχεδιασμένου λογισμικού για τη θόλωση των προσώπων με σκοπό την ανωνυμοποίηση των δεδομένων. Τα δεδομένα εξήχθησαν με τη χρήση του λογισμικού ανοικτού κώδικα ανάλυσης συμπεριφοράς BORIS (Behavioral Observation Research Interactive Software), το οποίο έχει αναπτυχθεί από το Πανεπιστήμιο του Τορίνο. Τα σύνολα δεδομένων μπορούν να χρησιμοποιηθούν για την ανάλυση της συμπεριφοράς μουσειακών επισκεπτών/τριών σε σχέση με τα δημογραφικά χαρακτηριστικά τους, τα κίνητρα επίσκεψης, τις προτιμήσεις τους και τη σχέση τους με τις ψηφιακές τέχνες, καθώς και σε σχέση με τη διάθεση και τη στάση τους πριν την επίσκεψη. Το αρχείο δεδομένων που περιλαμβάνει τόσο τα δεδομένα του ερωτηματολογίου όσο και τα δεδομένα της καταγραφής κίνησης για ένα υποσύνολο του δείγματος (N=223). Το εν λόγω δεδομένα μπορούν να χρησιμοποιηθούν συνδυαστικά για την ανάλυση της συμπεριφοράς μουσειακών επισκεπτών/τριών σε σχέση με τα δημογραφικά χαρακτηριστικά τους, τα κίνητρα επίσκεψης, τις προτιμήσεις τους και τη σχέση τους με τις ψηφιακές τέχνες, καθώς και σε σχέση με τη διάθεση και τη στάση τους πριν την επίσκεψη.